ଜୋଲେଡ୍ରୋନିକ ଏସିଡ
ଜୋଲେଡ୍ରୋନିକ ଏସିଡ (ଇଂରାଜୀ ଭାଷାରେ Zoledronic acid ବା ଜୋଲେଣ୍ଡ୍ରୋନେଟ/ zoledronate) ଏକ ଔଷଧ ଯାହା ଅନେକ ରକମର ହାଡ଼ ରୋଗର (bone disease) ଚକିତ୍ସାରେ ବ୍ୟବ‌ହାର କରାଯାଏ । ଏହି ରୋଗମାନଙ୍କ ମଧ୍ୟରେ ଓଷ୍ଟିଓପୋରୋସିସ, ପାଜେଟସ ଡିଜିଜ (Paget’s disease of bone), କର୍କଟ ରୋଗ ଯୋଗୁ ହେଉଥିବା ହାଇପରକ୍ୟାଲସେମିଆ, ଓଷ୍ଟିଓଲାଇଟିକ ଲିଜନ (bone breakdown) ରୋଗମାନଙ୍କ ନାମ ଉଲ୍ଲେଖନୀୟ ।  ଏହା ଶିରାଭ୍ୟନ୍ତର ଇଞ୍ଜେକସନ (injection into a vein) ଆକାରରେ ଦିଆଯାଏ ।

ଜୋଲେଡ୍ରୋନିକ ଏସିଡର ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଜ୍ୱର, ଗଣ୍ଠି ବିନ୍ଧା (joint pain), ଉଚ୍ଚ ରକ୍ତଚାପ, ତରଳ ଝାଡ଼ା ଓ ଥକ୍କା ଅନୁଭବ ହୁଏ । ସାଂଘାତିକ ପ୍ରତିକ୍ରିୟାରେ କୃକ୍‌କ ସମସ୍ୟା (kidney problems), ସ୍ୱଳ୍ପ ରକ୍ତ କ୍ୟାଲସିଅମ (low blood calcium) ଓ ହନୁ ହାଡ଼ର ଓଷ୍ଟିଓନେକ୍ରୋସିସ (osteonecrosis of the jaw) ହୋଇପାରେ । ଗର୍ଭାବସ୍ଥାରେ ଶିଶୁ ପ୍ରତି ଏହା ହାନୀକାରକ ହୋଇପାରେ ।  ଏହା ବାଇଫସଫୋନେଟ (bisphosphonate) ଶ୍ରେଣୀର ଏକ ଔଷଧ ।  
 

ସନ ୨୦୦୧ରେ ଯୁକ୍ତରାଷ୍ଟ୍ର ଆମେରିକାରେ ଡାକ୍ତରୀ ବ୍ୟବ‌ହାର ନିମନ୍ତେ ଜୋଲେଡ୍ରୋନିକ ଏସିଡ ସ୍ୱୀକୃତ ହୋଇଥିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ (World Health Organization's List of Essential Medicines) ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ (health system) ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ବିକାଶଶୀଳ ଦେଶମାନଙ୍କରେ (developing world) ଏହି ଔଷଧର ଏକ ଭାଏଲର କ୍ରୟ ମୂଲ୍ୟ ୫.୭୩ରୁ ୨୬.୮୦ ଆମେରିକୀୟ ଡଲାର । ସନ ୨୦୧୫ରେ ସଂଯୁକ୍ତ ରାଷ୍ଟ୍ରରେ ଏନ ଏଚ ଏସ (NHS) ନିମନ୍ତେ ଏହି ଡୋଜର ମୂଲ୍ୟ ପ୍ରାୟ ୨୨୦ ପାଉଣ୍ଟ ଥିଲା ।

ଆଧାର 

ଔଷଧ
ଚିକିତ୍ସା ବିଜ୍ଞାନ